[{"text_idx": "#000000", "text": "Kursus lastele ja noortele \u201eFilm paberile ja purki!\u201d 13.\u201316. juunil"}, {"text_idx": "#000001", "text": "Oled kindlasti vaadanud oma elus pa\u0308ris palju animafilme. Aga kas oled mo\u0303elnud sellele, kuidas need su\u0308nnivad? U\u0308ks asi, mida on vaja, on kindlasti hea mo\u0303te. Seeja\u0308rel tuleb stsenaariumi kirjapanek. Ja siis... Aga tule parem vaheajal Eesti Lastekirjanduse Keskusesse ja proovi ise ja\u0308rele, kuidas see asi ka\u0308ib!"}, {"text_idx": "#000002", "text": "Esimesel kahel pa\u0308eval siseneme loovkirjutamise po\u0303nevasse maailma. Ma\u0308ngime so\u0303nade, lausete ja lugudega. Mo\u0303tleme va\u0308lja lahedad tegelased. Nuputame, mida nad teha vo\u0303iksid. Vaatame, mis veel juhtub! Kirjutame ka valmis oma animafilmi stsenaariumi."}, {"text_idx": "#000003", "text": "Seeja\u0308rel on meil kaks pa\u0308eva aega, et u\u0308heskoos stsenaarium ekraanil ellu kutsuda. Nukufilmi Lastestuudio tuleb oma tehnika ja teadmistega appi, et kirjapandu filmiks saaks. Mo\u0303te saab teoks ja kujutluses su\u0308ndinud karakterid joonistame ka\u0308egakatsutavateks tegelasteks, loome nende u\u0308mber maailma ning animeerime neile kirjutatud seiklusi la\u0308bi elama. Ja kui pildid jooksma paneme, ongi lugu saanud filmiks!"}, {"text_idx": "#000004", "text": "Osalema on oodatud lapsed alates 3. klassist.\nEesti Lastekirjanduse Keskuses, Pikk tn 73\nOsalustasu on 55 eurot. Hind sisaldab ko\u0303iki materjale ja sna\u0308kki."}, {"text_idx": "#000005", "text": "Kursus toimub Nukufilmi Lastestuudio ja Eesti Lastekirjanduse Keskuse koosto\u0308o\u0308s. Stsenaariumi kirjutamist o\u0303petab lastekirjanik ja ELK loovkirjutamise ringi juhendaja Ka\u0308tlin Vainola. Animatsioonio\u0303pet viivad la\u0308bi NFLS juhendajad Sondra Lampmann ja Erik Alunurm, kes on u\u0308le ku\u0308mne aastat tutvustanud lastele animatsiooni vo\u0303lumaailma. Su\u0308steemse lu\u0308hikursuse jooksul omandavad o\u0303pilased kasulikke vo\u0303tteid loovaks kirjutamiseks, tutvuvad stsenaariumi kirjutamise po\u0303hito\u0303dedega, teevad la\u0308bi animafilmi loomise etapid ning kursuse lo\u0303puks valmib lu\u0308hifilm."}]